8.8.2022
SK
Úradný vestník Európskej únie
L 206/43
— elektrinu vyrobenú veternými turbínami pripojenými do siete najneskôr 31. decembra 2002; — elektrinu vyrobenú úplne novou veternou turbínou s použitím osvedčení o zošrotovaní vydaných na demontáž veterných turbín (ďalší príplatok k cene); elektrinu vyrobenú bioenergiou (biomasa a bioplyn), — elektrinu vyrobenú solárnymi fotovoltickými panelmi, vlnami a vodnou energiou, — elektrinu vyrobenú inými špeciálnymi zariadeniami na výrobu energie z obnoviteľných zdrojov (elektrina vyrobená z obnoviteľných zdrojov energie alebo pomocou technológií dôležitých pre budúci rozvoj elektriny z obnoviteľných zdrojov alebo elektriny vyrobenej z iných obnoviteľných zdrojov energie, ako sú uvedené zdroje), — elektrinu vyrobenú v decentralizovaných zariadeniach na výrobu elektriny a tepla a spaľovniach odpadu, — elektrinu vyrobenú v iných zariadeniach na výrobu elektriny a tepla určených na dodávku do diaľkového vykurovania, — elektrinu vyrobenú z priemyselných elektrární pripojených do siete najneskôr 21. marca 2012, — podporné služby.
(4)
Výroba a veľkoobchodný predaj elektriny z konvenčných a obnoviteľných zdrojov predstavuje činnosť súvisiacu s dodávkou elektriny v súlade s článkom 9 smernice 2014/25/EÚ.
(5)
V súlade s bodom 1 písm.
a) prílohy IV k smernici 2014/25/EÚ, ak voľný prístup k trhu možno predpokladať na základe článku 34 ods.
3 prvého pododseku uvedenej smernice, Komisia na základe žiadosti prijme vykonávacie rozhodnutie do 90 pracovných dní.
(6)
Podľa bodu 1 štvrtého pododseku prílohy IV k smernici 2014/25/EÚ môže Komisia túto lehotu po dohode so subjektmi, ktoré požiadali o výnimku, predĺžiť.
Keďže úrad DCCA 4. marca 2022 predložil doplňujúce informácie, lehota, ktorú má Komisia k dispozícii na rozhodnutie o tejto žiadosti, sa týmto stanovuje na 31. júla 2022.
2.
PRÁVNY RÁMEC
(7)
Smernica 2014/25/EÚ sa vzťahuje na zadávanie zákaziek na vykonávanie činností týkajúcich sa dodávky elektriny do pevných sietí určených na poskytovanie služby verejnosti v súvislosti s výrobou, prepravou alebo distribúciou elektriny, pokiaľ sa na túto činnosť nevzťahuje výnimka v zmysle článku 34 uvedenej smernice.
(8)
Podľa článku 34 smernice 2014/25/EÚ zákazky, ktorých cieľom je umožniť vykonávanie činnosti, na ktorú sa vzťahuje daná smernica, nepodliehajú uvedenej smernici, ak v členskom štáte, v ktorom sa vykonáva, je táto činnosť priamo vystavená hospodárskej súťaži na trhoch, na ktoré nie je obmedzený prístup.
Priame vystavenie hospodárskej súťaži sa posudzuje na základe objektívnych kritérií so zreteľom na osobitné charakteristiky príslušného odvetvia (3).
Toto posúdenie je však obmedzené uplatniteľnými krátkymi lehotami a tým, že sa musí zakladať na informáciách, ktoré má Komisia k dispozícii, ktoré nie je možné doplniť časovo náročnejšími metódami, okrem iného najmä verejnými dotazníkmi určenými dotknutým hospodárskym subjektom (4).
V tejto súvislosti, hoci sa o otázke, či je činnosť priamo vystavená hospodárskej súťaži, rozhodne na základe kritérií, ktoré sú v súlade s ustanoveniami ZFEÚ v oblasti hospodárskej súťaži, nevyžaduje sa, aby tieto kritériá boli tieto kritériá práve kritériami ustanovení právnych predpisov EÚ v oblasti hospodárskej súťaže (5).
(3) Smernica 2014/25/EÚ, odôvodnenie 44. (4) Tamže.
(5) Rozsudok z 27. apríla 2016, Österreichische Post AG/Komisia, T-463/14, EU:T:2016:243, bod 28 a odôvodnenie 44 smernice 2014/25/EÚ.